Diari Oficial de la Generalitat Valenciana


Sumari del DOGV 9796, del 26-02-2024 (2024/1574)

Extracte de la Resolució de 21 de febrer de 2021, del Vicerectorat de Cultura i Societat de la Universitat de València, per la qual s'amplia el termini de la Resolució de 17 de novembre de 2023, del Vicerectorat de Cultura i Societat de la Universitat de València, per la qual es convoca la III edició del concurs Activa Cultura.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9796

Data del DOGV
:   26-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1574


Data del document
:   21-02-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 21 de febrer de 2021, del Vicerectorat de Cultura i Societat de la Universitat de València, per la qual s'amplia el termini de la Resolució de 17 de novembre de 2023, del Vicerectorat de Cultura i Societat de la Universitat de València, per la qual es convoca la III edició del concurs Activa Cultura. [2024/1574]  
BDNS(Identif.): 730887.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/730887)  
  
La vicerectora de Cultura i Societat de la Universitat de València, d'acord amb les competències delegades per Resolució de 4 d'abril de 2022, del Rectorat de la Universitat de València (DOGV 9317, 11.04.2022), per la qual s'aprova la delegació de competències en els vicerectors i les vicerectores, la secretària general, el gerent i altres òrgans d'aquesta universitat, resol:  
Amb la finalitat de facilitar la participació en el concurs, s'amplia fins al dia 22 de març de 2024 el termini de presentació de sol·licituds de participació en la III edició del concurs Activa Cultura, destinat estudiants de la Universitat de València que cursen estudis oficials o propis de grau, màster o doctorat, amb l'objecte de vincular els públics més joves al desenvolupament d'activitats creatives, de promoure les pràctiques culturals i artístiques com a mitjà d'expressió i crítica social, i també d'utilitzar els espais universitaris com a plataforma dinàmica i oberta als seus interessos formatius.  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de publicar-se, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la publicació.  
  
València, 21 de febrer de 2024. La rectora, p. d. (DOGV 30.05.2022), la vicerectora de Cultura i Societat: Ester Alba Pagán.